Stofnun rannsóknateymis til að rannsaka sýklalyfjaónæmi á Íslandi Teymi íslenskra og bandarískra vísindamanna hefur verið sett á laggirnar til að rannsaka sýklalyfjaónæmi á Íslandi . Sérstaða landsins gerir það að ákjósanlegum vettvangi til að rannsaka þessa vaxandi ógn við lýðheilsu . Rannsókn teymisins er ætlað að skapa þekkingu til að viðhalda lágu hlutfalli ónæmis í landinu og vinna gegn þróun ónæmis annars staðar í heiminum . Rannsóknin byggir á „ einni heilsu “ aðferðarfræðinni og nær þannig til manna , dýra , matvæla og umhverfis á landsvísu , með það að markmiði að auka þekkingu okkar á því hvernig sýklalyfjaónæmar bakteríur breiðast út . Ætlunin er að ná til sem flestra þátta með því að rannsaka E. coli bakteríuna sem finnst í búfénaði , umhverfi , svo og á innlendum og innfluttum kjötvörum og bera þær saman við E. coli bakteríur sem greinast í sýkingum í mönnum . Rannsóknarteymið er skipað þverfaglegum sérfræðingum sem rannsaka munu vistfræði baktería og sýklalyfjaónæmis svo og áhrif þess á dýr , matvæli og menn . Þær stofnanir sem koma að rannsókninni eru Sýkla - og veirufræðideild Landspítalans , Tilraunastöð Háskóla Íslands í meinafræði að Keldum , MATÍS ( matvælarannsóknir Íslands ) , Matvælastofnun ; Aðgerðarstofnun gegn Sýklalyfjaónæmi , George Washington University , Washington DC ( ARAC ) og Vísindastofnun vistkerfis og þjóðfélags , Northern Arizona University , Arizona ( ECOSS ) . Sú sérstaða sem gerir Ísland bæði einstakt og ákjósanlegt til slíkra rannsókna er landfræðileg einangrun , íbúafjöldinn og hversu auðvelt er að fylgjast með sýklalyfjanotkun og sýklalyfjaónæmi bæði hjá mönnum og dýrum . Sýklalyfjaónæmi í landinu er með því lægsta sem þekkist í heiminum , en þeirri öfundsverðu stöðu er nú ógnað . Vaxandi ferðamannaiðnaður með meira en 2 milljónir ferðamanna til lands með íbúafjölda um 360.000 , auknar ferðir Íslendinga til svæða með meira sýklalyfjaónæmi og vaxandi innflutningur á landbúnaðarafurðum eins og fersku kjöti og grænmeti . Mikilvægt er að átta sig á því hvers vegna hlutfall sýklalyfjaónæmra baktería á Íslandi er með því lægsta sem þekkist í heiminum í dag , þrátt fyrir að við notum meira af sýklalyfjum í menn en gert er í nágrannalöndum okkar . Við notum hins vegar mun minna af sýklalyfjum í landbúnaði en þekkist víðast hvar annars staðar . Við vonumst til að sú þekking sem fæst með þessari rannsókn hjálpi til við að viðhalda lágu hlutfalli ónæmis í landinu . Sú vitneskja gæti einnig hjálpað til að vinna gegn ónæmisþróun annars staðar í heiminum . Meginmarkmið rannsóknateymisins er að skapa þekkingu sem gæti nýst til þess að móta mótvægisaðgerðir byggða á gagnreyndum vísindum .